# data[].attributes.body
Elämäntapatestin tulos oli ahdistavaa luettavaa. Asumme liian väljästi, käyn liikaa suihkussa, syön väärin, autoilen ja kehtaan vielä matkustellakin.

Tosiasiassa työajat ja työpaikan sijainti pakottavat minut käyttämään omaa autoa. Bussiaikataulut yksinkertaisesti on niin heikot siihen suuntaan, että joutuisin kävelemään 6 kilometriä muutenkin myöhään menevän iltavuoron päätteeksi, että pääsisin bussiin. Joskus kesäisin sentään pyöräilen töihin, samoin kuin esimerkiksi pienemmät kauppareissut tulee taitettua pyörällä.

Ruokavalintoihin kiinnitän kyllä huomiota, pidän nykyään 2-3 kasvisruokapäivää viikossa. Tähän vaikuttaa kuitenkin muunkin perheen mieltymykset, joten valitettavasti se liha nyt vaan on meillä isossa osassa.

Omiin mieltymyksiin sitten menee väljästi asuminen ja matkustelu. Niistä en ole halukas tinkimään. Lämpötilaa kotona en kyllä pidä turhan korkeana enkä unohda sammutella valoja huoneesta lähtiessäni. Enkä muuten harrasta shoppailua, ostan ehdottomasti vain tarpeeseen. Turha krääsä ja kuluttaminen on minulle punainen vaate.

Eli tiedostan ja pyrin valitsemaan oikein. Voisin toimia ympäristöystävällisemminkin, mutta en pidä itseäni ihan ilmastopaholaisenakaan.
-Reija

# data[].attributes.body
Sain tulokseksi paljon pienemmän lukeman  kuon keskiverroksi on kerrottu.
Pahimmat "torut" tulivat ruokavaliosta,kuten osasin odottaa.Käytän itselleni paljon kasvisruokaa,mutta lapsen kanssa lihaakin tulee syötyä,koska hän ei voi syödä soijaa jota sitten taas itse paljon käytän.Tosin soijan tuotantoa olen miettinyt monesti.
Muut tavat ovat joko valintoja tai arjen pakotteita.En matkustele ja asumme pienessä asunnossa,koska olen näin valinnut.
Kuljen kävellen tai pyörällä joka paikkaan,koska en omista edes ajokorttia.Ärsyttäähän se kulkea useampi kilometri päiväkotiin ja töihin (ja sama toki takaisin iltapäivällä) etenkin talvella kolmevuotiaan kanssa,mutta mielestäni maailmassa on tarpeeksi autoja ilman minuakin.Ja toki olen onnellisessa asemassa,koska sentään samassa kaupungissa työpaikka.
Asunnon lämpötilan alhaisuudesta saa kiittää äitiäni ja mummoani,jotka pitävät meidät villasukissa ja -takeissa että tarkenemme :D
-Melissa

# data[].attributes.body
Olin yllättynyt tuloksesta !
Ollaan valittu ekosähkö ihan tietoisesti ja hinnan takia, kauheasti hukkaneliöitä meillä ei ole ja perheessä on vaan yksi auto jolla mies menee töihin. Kuljetaan siis lasten kanssa kävellen ja bussilla, täällä Turussa rattaiden kanssa pääsee vielä ilmatteeksi bussiin, niin en näe mitään järkeä kahdessa autossa meidän tilanteessa.
Me ei matkustella, mulla on kamala lentopelko ja tuntuu, että maailmanloppu tulee enemmin kuin että mä menen lentokoneeseen.. Laivalla käydään kerran vuodessa, se on semmonen perhereissu aina ja ottaa vuoden palautua siitä :D
Ruokailut on meillä myös jees, ei käytetä maitotuotteita kuin todella harvoin, mies juo maitoa kahvissa ja me lasten kanssa käytetään kaurajuomaa. Punaista lihaa on kerran viikossa, muuten kana, kala tai kasvis. Härkäpapumakaronilaatikko uppoaa jopa vannoutuneeseen lihansyöjämieheen ja enää hän ei epäile kasvisruokapäiviä.
Kaikki lasten vaatteet on pääosin kirpparilta tai naapureilta ostettu, mitään krääsää en kestä ja semmosta ei osteta.
En oikein tiedä mistä enää parantaa, olen siis loppujen lopuksi todella tyytyväinen tulokseen. :)
- Jasmiina

# data[].attributes.body
Tiesin kyllä jo etukäteen, ettei tästä testistä kehuttavia tuloksia tule ja keskimääräistä huonomman tuloksen sainkin. Näitä olen kyllä paljon miettinyt jo aikaisemminkin ja tarkoitus on tulevaisuudessa tehdä parannus monessa asiassa, mutta kaikkeen ei voi vaikuttaa, enkä kyllä haluakkaan.
Vaikka olemmekin miehen kanssa vain kaksin, niin silti haluamme asua omakotitalossa, matkustella ja pitää lemmikkieläimiä. Olosuhteiden pakosta asumme vanhassa talossa, joka tietenkin on energiasyöppö, mutta meillä on kuitenkin käytössä vain puulämmitys. Tulevaisuudessa haluan ottaa käyttöön myös aurinkoenergian.
Syömiseen liittyvissä asioissa on paljon korjaamista. Syömme paljon lihaa ja tulevaisuudessa pitäisikin nähdä vaivaa, jotta osaisi valmistaa myös maistuvia kasvisruokia. Ruokahävikkiä tulee eniten vihannesten osalta, kun niitä ei meinaa oikein saada säilymään. Pitäisi ostaa niitä vähemmän kerralla ja hakea sitten kaupasta täydennystä tarvittaessa.
Autokin meillä voisi olla vähäpäästöisempi, mutta sitäkin kompensoi se, että meillä ei tule ajoja kovin paljoa. Minulla ei ole edes ajokorttia ja työmatkat kuljen pyöräillen.
Sitten vielä shoppailusta. Shoppailen jonkun verran, mutta ostan tarpeeseen ja panostan laatuun ja esim. sisustuksessa ajattomiin juttuihin joihin ei kyllästy. Tämä on ehkä vahvin juttuni tässä testissä, koska inhoan turhaa krääsää nurkissa pyörimässä. Itselle turhat tavarat lahjoitan/myyn eteenpäin.

-Tanja E

# data[].attributes.body
Sain tästä yllätyksekseni aika hyvän tuloksen! Hiilijalanjäljekseni tuli 4 500 kg CO^2. Olen testin mukaan vastuullinen kanssamatkustaja. Olen aika helpottunut.

Asumiskustannukset olivat minulla noin puolet koko hiilijalanjäljestä. Tiesin jo ennen testiä, että suihkuni ovat turhan pitkiä. Muutenkin asun vanhassa kerrostalossa, joka ei varmasti ole energiatehokkain vaihtoehto.
Minulla ei ole autoa eikä ajokorttia, enkä todennäköisesti lähitulevaisuudessa tule kumpaakaan hankkimaan. Pikkukaupungissa voi hyvin kävellä paikasta toiseen, enkä matkusta joukkoliikenteessäkään paljon.
Olen aika pieniruokainen, ja käytän yleensä liharuokana kanaa. Joskus mukaan mahtuu hampurilainen tai pihvi. Syön lihaa yleensä pari kertaa viikossa. Koitan yleensä tehdä ruokaa kotona, mutta joskus tykkään käydä hakemassa pikaruokaa, vaikkei se olekaan kovin terveellistä.
En käy paljon ostoksilla. Testissä olikin vaihtoehto kirppiksillä käymiselle. Käyn myös paikallisessa kierrätyskeskuksessa välillä katsomassa.

-Selena

# data[].attributes.body
''OLET SÄÄSTELIÄS PESÄNRAKENTAJA

Olet kodin henki tai hengetär, joka rakentaa ympärilleen tasapainoa. Tunnet elämäntapasi vaikutukset ympäristöön vaikka saatat joskus sortua houkutuksiin.

Saatat luottaa liikaa eläinkunnasta peräisin olevaan ravintoon. Voisit lisätä kasviksia lautaselle jo maun vuoksi.'' Kopioitu tulos sivulta: https://elamantapatesti.sitra.fi/tulos/5a58d92cb536cb001ffd4750
Mielestäni olen yrittänyt järjen mukaan säästää luontoa mahdollisuuksien mukaan. Jo ihan kustannus syistä en osta ruokaa yleisesti kun sen mitä syömme. Ja myös lämmitämme edellisen päivän ruokia mikrossa. Pyrin huomioimaan konetta ostaessa kuuluuko mihin energialuokkaan. Ihan jo sähkölaskua ajatellen. Pyrin lajittelmaan roskat. Asun uudessa kerrostalossa ja ihan jo rahan vuoksi suhteellisen pienessä asunnossa ja meitä asuu 3 henkilöä. Testin mukaan hiilijalanjälkeni oli 4200.
-Maria E.-

# data[].attributes.body
”Olet vastuullinen kanssamatkustaja”

Suurin hiiljalanjälkeni tuli asumisesta (2700 kg CO2e). Kulutan varmasti liikaa vettä ja asun yksin ehkä turhan isossa asunnossa. Ravinnossa pyrin välttämään eläinperäisiä tuotteita, varsinkin punaista lihaa ja maitotuotteita. Omistan auton, mutta käytän sitä aika vähän. Kuukaudessa ajan autolla ehkä enimmillään 100km. En matkustele ja liikun pääasiassa kävellen. Shoppailen harvoin.

-Vilma

# data[].attributes.body
Olen melko tyytyväinen tulokseen ja  varsinkin kun ruokavalintoihin on viime syksystä kiinnittänyt melko paljon huomiota. Toki testissä meni liha varmaankin vielä yläkanttiin, kun todellisuudessa sitä ei viime aikoina ole mennyt edes joka viikko. Silti ruokatottumuksissa on mielestäni vielä parannettavaa ja ollaankin yritetty tehdä tutuista ruuista ihan vegaaneja versioita. Valitettavasti juusto, maito ja hapanmaitotuotteet ovat sellaisia joista on vaikea luopua, mutta niidenkin käyttöä on vähennetty. Kasvisruokiin pitäisi myös löytää inspiraatiota jostakin kun ovat sen verran uusi asia omassa ruokavaliossa.  Suurimmat päästöt tulikin asumisesta ja olenkin oikeastaan miettinyt sähkösopimuksen vaihtamista ekologisempaan vaihtoehtoon, mutta tällä hetkellä se on myös raha kysymys.  Veden kulutuksessa voisi myös säästää, mutta varsinkin talviaikaan lämmin turhan pitkä suihku tuntuu vaikealta luopua. Ja ajokorttia minulla ei ole eikä meidän taloudessa ole edes autoa. Ei ole myöskään tarvetta kun asutaan keskustassa ja kaikki on lyhyen kävelymatkan päässä.
- Hanna